Document ID: 32007D0278

KOMISIJAS LĒMUMS
(2007. gada 23. aprīlis),
ar ko 2007./2008. tirdzniecības gadam nosaka piešķiramā dažādošanas atbalsta un papildu dažādošanas atbalsta summas saskaņā ar Kopienas pagaidu shēmu cukura rūpniecības restrukturizācijai
(izziņots ar dokumenta numuru K(2007) 1717)
(Autentisks ir vienīgi teksts spāņu, čehu, grieķu, itāliešu, latviešu, ungāru, portugāļu, slovāku, slovēņu, zviedru un somu valodā)
(Dokuments attiecas uz EEZ)
(2007/278/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. februāra Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā un groza Regulu (EK) Nr. 1290/2005 par kopējās lauksaimniecības politikas finansēšanu (1),
ņemot vērā Komisijas 2006. gada 27. jūnija Regulu (EK) Nr. 968/2006, ar kuru nosaka sīki izstrādātus noteikumus, lai īstenotu Padomes Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā (2), un jo īpaši tās 13. panta 1. punktu,
tā kā:
(1)
Komisijai līdz 2007. gada 31. martam jānosaka katrai dalībvalstij piešķirtās summas attiecībā uz Regulas (EK) Nr. 320/2006 6. pantā paredzēto dažādošanas atbalstu, minētās regulas 7. pantā paredzēto papildu dažādošanas atbalstu un minētās regulas 9. pantā paredzēto pārejas posma atbalstu atsevišķām dalībvalstīm.
(2)
Dažādošanas atbalsta un papildu dažādošanas atbalsta summas aprēķina, izmantojot attiecīgajās dalībvalstīs 2007./2008. tirdzniecības gadā atteikto cukura kvotas tonnu skaitu, kā paredzēts Regulas (EK) Nr. 968/2006 13. panta 2. punktā,
IR PIEŅĒMUSI ŠO LĒMUMU.
1. pants
Šā lēmuma pielikumā norādītas Regulas (EK) Nr. 320/2006 attiecīgi 6. un 7. pantā katrai attiecīgajai dalībvalstij paredzētās dažādošanas atbalsta un papildu dažādošanas atbalsta summas, kas noteiktas, ņemot vērā 2007./2008. tirdzniecības gadā atteiktās kvotas.
2. pants
Šis lēmums ir adresēts Čehijas Republikai, Grieķijas Republikai, Spānijas Karalistei, Itālijas Republikai, Latvijas Republikai, Ungārijas Republikai, Portugāles Republikai, Slovēnijas Republikai, Slovākijas Republikai un Somijas Republikai.
Briselē, 2007. gada 23. aprīlī

Labels: 17
19
5
7
6
18
15